hu hu hu hu hu hu hu hu hu hu hu hu hu hu hu hu hu hu hu hu hbs_lat hu hu hu hu hu en hu hu hu nl hu pt hu hu hu hu hu en hu hu hu de hu hu et hu hu hu en de de hu hu hu hu hu hu hu hu hu hu hu hu hu hu hu hu hu hu hu
Az Antonov légitársaság (ukránul: ABiaлiHiï AHToHoBa, magyar átírásban: Avialinyiji Antonova), angol elnevezéssel Antonov Airlines teherszállításra specializálódott ukrán charter légitársaság. Székhelye Kijevben található, bázisrepülőtere a Hosztomeli repülőtér. Vezérigazgatója Dmitro Kiva, az Antonov vezérigazgatója és főkonstruktőre.
A légitársaság An–225-ös gépe a Hosztomeli repülőtér fölött
IATA: –  ICAO: ADB   Hívójel: ANTONOV BUREAU
A Wikimédia Commons tartalmaz Antonov légitársaság témájú médiaállományokat.
A légitársaságot 1989. április 1-jén alapították mint az Antonov tervezőiroda alárendeltségébe tartozó céget.[1] A légitársaság létrehozásának elsődleges célja, és napjainkban is fő feladata az Antonov tervezőiroda állami finanszírozásának kiegészítése. A cég tevékenységének alapját a nagyméretű és nehéz terhek szállítása jelenti, melyhez a légitársaság flottájának gerincét alkotó An–124-es teherszállító repülőgépek állnak rendelkezésre. Az első években két An–124-essel rendelkezett. 2022-ig a légitársasághoz tartozott a világ legnagyobb repülőgépe, az An–225-ös is.
Az ukrán kormány 1997-ben nemzeti légitársaság státuszt adott a cégnek.[2] Az Egyesült Államokban a légitársaság végezhet belföldi teherszállítást. Emellett nemzetközi szervezetek, pl a NATO számára is végez szolgáltatásokat.
Az Antonov légitársaság An–74T típusú repülőgépe
A légi teherszállításra szolgáló flotta gépei (2016-os állapot szerint):
An–225 – 1 db (A 2022-es orosz-ukrán konfliktus során megsemmisült)[3]
An–124–100 – 3 db
An–124–100M – 4 db (egy darab megsérült a harcokban)
An–22 – 1 db (megsérült a harcokban)
An–26–100 – 1 db (megsemmisült)
An–74T–100 – 1 db (megsemmisült)
A légitársaság flottájába tartozik még további néhány utasszállító repülőgép is, melyeket az Antonov vállalat saját céljaira használ:
An–28 – 1 db (megsérült a harcokban)
An–32 – 1 db
An–140 – 3 db
An–148 – 2 db
↑ A Szovjetunió Minisztertanácsának 520-R sz. rendelete. (1989. április 1.)
↑ Az Ukrán Kormány 1365. sz. határozata. (1997. december 8.)
↑ B “AHToHoBe” pacckaзaли, ckoлbko caMoлeToB yHичToжeHo B ГocToMeлe (orosz nyelven). ЭkoHoMичeckaя пpaBдa. (Hozzáférés: 2022. április 4.)
Az Antonov légitársaság az ANTK Antonov honlapján
Közlekedésportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Antonov_légitársaság&oldid=24825566”
Utoljára szerkesztve 2022. április 4., 12:28-kor
A lap utolsó módosítása: 2022. április 4., 12:28
A lap szövege CC BY-SA 3.0 alatt érhető el, ha nincs külön jelölve.